Triliv

Un triliv zo ur banniel tri liv warnañ.

War bannieloù zo emañ al livioù a-led, evel war hini an Izelvroioù. War re all emaint a-serzh, evel war hini Bro-C'hall.

Bannieloù triliv all zo ha ne vez ket graet bannieloù triliv anezho abalamour ma vez strewet al livioù en un doare disheñvel, evel war bannieloù ar Rouantelezh Unanet ha Stadoù Unanet Amerika.

 Banniel Bro-C'hall 
E brezhoneg e vez implijet kenañ ar ger "triliv" evit envel banniel Bro-C'hall. Meur a abeg zo da se, ouzhpenn hini an tri liv gall :
 n'eus bro amezek all ebet tost da Vreizh, pe ken tost all
 n'eus nemet daou liv war banniel Breizh
 savet eo an droienn diwar an droienn c'hallek a ra "le drapeau tricolore" eus ar banniel gall, goude ma'z eus meur a vanniel all er bed gant tri liv ivez. Gwir eo ez eo unan eus ar re goshañ, met koshoc'h egetañ eo banniel ar Rouantelezh Unanet, warnañ ar memes livioù (glas, gwenn ha ruz), nemet aozet en un doare all
 ar banniel displeget ar muiañ e Breizh, p'e weler war bep ti-kêr, war savadurioù ar stad ha war pep monumant ar re varv.

 Bannieloù republikan all 
Diwar an tan c'hwezhet e kalon republikaned ar mare-se er broioù amezek e voe krouet bannieloù nevez e republikoù nevez an amzer evel re ar republikoù-mañ: 
 Republik Alba, e Piemonte.
 Republik Ancona
 ar Republik Batav
 ar Republik partenopean

 Bannieloù anvet “Triliv” 
Banniel Armenia, anvet Yeraguyn (triliv)
Banniel Bolivia, anvet La Tricolor
Banniel Bro-C'hall, anvet Le Tricolore pe Le drapeau tricolore
Banniel India, anvet Tiranga (triliv)
Banniel Italia, anvet Tricolore
Banniel Iwerzhon, a vez graet The Tricolour pe The Irish Tricolour (an Trídhathach en iwerzhoneg) anezhañ
Banniel Kolombia, anvet La Tricolor
Banniel Roumania, anvet Tricolorul
Banniel Rusia, anvet Триколор (Trikolor)
Banniel Thailand, anvet Trairanga (triliv)

 Bannieloù triliv all 
Setu amañ ul listennad bannieloù triliv :

-an tri liv a-led :
 Alamagn
 Armenia
 Bulgaria
 Egipt
 Estonia
 Hungaria
 Iran
 an Izelvroioù
 Lituania
 Luksembourg
 Rusia

-an tri liv a-serzh :
 Belgia 
 Bro-C'hall
 Italia
 Iwerzhon
 Mec'hiko
 Roumania

-en un doare all:
 Euskadi
 Kuba
 Rouantelezh-Unanet
 Stadoù-Unanet Amerika
 Republik Tchek

Re all zo c'hoazh.

 Bannieloù triliv ha glas-gwenn-ruz ouzhpenn 

 Liammoù diavaez 
 www.languedoc-france.info/06141201_tricolore.htm Banniel broadel ar Frañs: an triliv gall hag e levezon war ar bannieloù triliv ha republikan all.

Rummad:Bannieloù